text: «Platsil oli vägev olla, siin pole isegi midagi mõtelda. Võrreldes kahe eelmise kohtumisega läksime pingevabamalt mängima ja kõik tuli hästi välja,» rääkis Gert Dorbek. Naerdes tõdes ta, et Serbia alistamises pole midagi erakordset – tema, Tanel Sokk, Kristo Saage ja Reinar Hallik on korvpalli suurmaaga mängides võitnud kolmest mängust kaks. Esimene võit saadi noorteklassis.